**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι**  4 – 12 – 2024

 **ΑΜΑΡΟΥΣΙΟΥ Αρ. Πρ.: 6**

**Ταχ. Δ/νση:** Μαραθωνοδρόμου 54

**Τ. Κ.** 15124 Μαρούσι

**Τηλ.:** 2108020697 **Fax:**2108020697

**Πληροφ.: Δ. Πολυχρονιάδης 6945394406**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

  **Προς: ΤΑ ΜΕΛΗ ΤΟΥ ΣΥΛΛΟΓΟΥ ΜΑΣ, Σύλλογο Εκπ/κών Π. Ε. «Γ. Σεφέρης», Σύλλογος Εκπ/κών Π. Ε. «Ο Περικλής», Δ. Ο. Ε., Συλλόγους Εκπ/κών Π. Ε. της χώρας**

**ΠΡΟΣΚΛΗΣΗ**

**σε ενημερωτική – συνάντηση, σύσκεψη για τη μάχη ενάντια στην εφαρμογή της «αξιολόγησης» με την παρουσία και συμμετοχή του νομικού συμβούλου του σωματείου μας**

**ΣΑΒΒΑΤΟ 14 – 12 – 2024 στις 11:00 (8ο Δημ. Σχ. Αμαρουσίου – Μαραθωνοδρόμου 54, Μαρούσι).**

Το Δ. Σ. του Συλλόγου Εκπ/κών Π. Ε. Αμαρουσίου, στο πλαίσιο του αγώνα που δίνει ο κλάδος μας ενάντια στην εφαρμογή της «αξιολόγησης» των νόμων 4692/2020 & 4823/2021 στη βάση των αποφάσεων της 93ης Γ. Σ. της Δ. Ο. Ε. και των αποφάσεων του Δ. Σ. της Δ. Ο. Ε., διοργανώνει **ενημερωτική – συνάντηση, σύσκεψη με την παρουσία και την συμμετοχή του νομικού Συμβούλου του σωματείου μας,** Δικηγόρου Παρ’ Αρείω Πάγω κου Κοσμά Σμιλάκου **το ΣΑΒΒΑΤΟ 14 – 12 – 2024 στις 11:00 ΣΤΟ 8Ο ΔΗΜ. ΣΧ. ΑΜΑΡΟΥΣΙΟΥ (Μαραθωνοδρόμου 54 – Μαρούσι).**

Στη ενημερωτική – συνάντηση, σύσκεψη καλούμε να παραβρεθούν: α) οι νεοδιόριστοι/-ες συνάδελφοί μας – μέλη του Σ. Ε. Π. Ε. Αμαρουσίου του 2020 – 2021 – 2022 που έχουν συνταχθεί με την Απεργία – Αποχή της Δ. Ο. Ε. και έχουν καταθέσει αιτήσεις προδικαστικής διεκδίκησης της μονιμοποιήσεις τους χωρίς αξιολόγηση στη βάση των πρόσφατων αποφάσεων των Διοικητικών Εφετείων της χώρας, β) τα μέλη του Δ. Σ. της Δ. Ο. Ε. γ) τα μέλη των Δ. Σ. των όμορων Συλλόγων Εκπ/κών Π. Ε. της Β΄ Δ/νσης Π. Ε. Αθήνας (Σ.Ε.Π.Ε. « Γ. Σεφέρης» & Σ. Ε. Π. Ε. « Ο Περικλής»), γ) οποιοδήποτε μέλος του σωματείου μας επιθυμεί να ενημερωθεί σχετικά, δ) οποιοσδήποτε εκπαιδευτικός της Αττικής επιθυμεί να ενημερωθεί για τις εξελίξεις και πως απαντάμε στις απειλές και τους εκφοβισμούς της διοίκησης και του ΥΠΑΙΘΑ που έχουν στόχο το χτύπημα και την απομαζικοποίηση του αγώνα που δίνει ο κλάδος μας ενάντια στην εφαρμογή της «αξιολόγησης».

Στην ενημερωτική – συνάντηση, σύσκεψη του Σαββάτου 14 – 12 – 2024 θα ενημερωθείτε για την πορεία του αγώνα μας, τις απόπειρες εκφοβισμού και τρομοκράτησης που δεχόμαστε από την πλευρά του ΥΠΑΙΘΑ, τις προοπτικές νικηφόρας έκβασης των διεκδικήσεών μας και κάθε είδους ερώτησης ή διευκρίνησης επιθυμείτε να λάβετε μέσω του νομικού συμβούλου του σωματείου μας, των μελών του Δ. Σ. της Δ. Ο. Ε., τα οποία καλούμε να παραβρεθούν και να συμμετάσχουν, αλλά και των μελών του Δ. Σ. του Σ. Ε. Π. Ε. Αμαρουσίου και των όμορων Συλλόγων Εκπ/κών Π. Ε. της Β΄ Δ/νσης Π. Ε. Αθήνας εφόσον αποδεχθούν την πρόσκλησή μας και συμμετέχουν στην σύσκεψη.

**ΝΑ ΜΗ ΛΕΙΨΕΙ ΚΑΝΕΙΣ/ΚΑΜΙΑ – Η ΑΞΙΟΛΟΓΗΣΗ ΔΕ ΘΑ ΠΕΡΑΣΕΙ**

